b'\n_START_ARTICLE_\nPape\xc5\xbe Leon V.\n_START_SECTION_\n\xc5\xbdivljenjepis\n_START_PARAGRAPH_\nO njegovem poreklu vemo to, da se je rodil v naselju Ardea bllizu Priapija v Laciju, Pape\xc5\xa1ka dr\xc5\xbeava, Frankovsko cesarstvo \xe2\x80\x93 danes Italija. Postal je duhovnik, in sicer \xc5\xbeupnik v Priapiju. Zategadelj ga sodobni seznami pape\xc5\xbeev imenujejo presbiter forensis, ki ni bil kardinal, ko je postal pape\xc5\xbe. _NEWLINE_Po drugih virih ga je pape\xc5\xbe \xc5\xa0tefan VI. imenoval za kardinala-duhovnika 897.\n_START_SECTION_\nPape\xc5\xbe\n_START_PARAGRAPH_\nLeon je bil naklonjen Formozu in je odobraval njegove posvetitve._NEWLINE_Postal je \xc5\xbertev okrutnih strankarskih bojev; na pape\xc5\xa1ki prestol ga je posadila Berengarjeva stranka, njegov dvorni kaplan Kri\xc5\xa1tof pa, ki je sam hlepel po pape\xc5\xa1tvu, je napravil "dr\xc5\xbeavni udar", ga prisilil k odstopu in ga vrgel v je\xc4\x8do. _NEWLINE__NEWLINE_Sicer pa je je o njem zelo malo znanega in gotovega. Nimamo zanesljivih podatkov niti o njegovi izvolitvi niti kako dolgo je vladal niti kako je kon\xc4\x8dal. Najverjetneje je pape\xc5\xbeeval skozi avgust 903. Rodom je bil zanesljivo iz Priapija, male vasice blizu mesta Ardea, ki danes pripada mestu Rimu. Ko je bil izvoljen, je bil kardinal-duhovnik Rima, kardinalski naslov pa je imel v neki cerkvi zunaj Rima. Auxilius, takratni pisatelj, pravi, da je dr\xc5\xbeal krmilo svete Rimske Cerkve skozi trideset dni, in da je bil Bo\xc5\xbeji mo\xc5\xbe in hvalevrednega \xc5\xbeivljenja ter svetosti..\n_START_SECTION_\nSmrt in spomin\n_START_PARAGRAPH_\nOkoli\xc5\xa1\xc4\x8dine njegove smrti so nejasne prav tako kot njegovega \xc5\xbeivljenja. Po pape\xc5\xbeevanju nekaj \xc4\x8dez mesec ga je ujel kardinal-duhovnik pri San Damasu Kri\xc5\xa1tof, in ga vrgel v je\xc4\x8do. Sebe je vrinil na sede\xc5\xbe sv. Petra, toda kmalu je tudi njega doletela ista usoda: odstavil ga je Sergij III. in ga zaprl v je\xc4\x8do skupaj s predhodnikom, v isto celico. Viri poro\xc4\x8dajo, da se je kon\xc4\x8dno usmilil obeh zaprtih pontifikov in dal oba zadaviti. Zdi se pa verjetneje, da je Leon umrl naravne smrti ali v je\xc4\x8di ali v samostanu. _NEWLINE_Mann zavra\xc4\x8da kot zlobno natolcevanje Vulgarijevo trditev, da je zelo hudobni pape\xc5\xbe Sergij III. pape\xc5\xbea Leona V. in protipape\xc5\xbea Kri\xc5\xa1tofa zadavil v zaporu. \xc5\xa0e pokojni Kelly , \xc5\xa1e \xc5\xbeive\xc4\x8di cerkveni zgodovinar Reardon, in u\xc4\x8deni Miranda  sprejemajo to napa\xc4\x8dno obrekovanje kot resni\xc4\x8dno. _NEWLINE__NEWLINE_Ko je umrl, so ga pokopali v Lateranu.'